b'\n_START_ARTICLE_\nRimski most\n_START_PARAGRAPH_\nRimski mostovi, so mostovi, ki so jih zgradili stari Rimljani in so bile prve velike in trajne mostne konstrukcije. Rimski mostovi so bili zgrajeni iz kamna in osnovna konstrukcija pa je bil lok oziroma obok. Tudi prvi beton so Rimljani najprej uporabili za mostove.\n_START_SECTION_\nOblika lokov\n_START_PARAGRAPH_\nZgodnji rimski lo\xc4\x8dni mostovi, na katere je vplivala starodavna predstava o idealni obliki kroga, so imeli pogosto obliko celega kroga, saj se je kamniti lok nadaljeval pod zemljo. Tipi\xc4\x8den primer je Pons Fabricius v Rimu. Kasneje so bili rimski masivni mostovi predvsem iz polkro\xc5\xbenih lokov ali v manj\xc5\xa1em obsegu, iz segmentnih lokov.  Za kasnej\xc5\xa1e oblikovanje, kar ka\xc5\xbee zgodnja, lokalna koncentracija v severovzhodni Italiji, a so bili razpr\xc5\xa1eni po celotnem imperiju, sta mostova Limyra in Alcon\xc3\xa9tar ter Ponte San Lorenzo vzor\xc4\x8dni primeri. Redkej\xc5\xa1e so \xc5\xa1tevilne druge oblike lokov, ki jih zaradi kasnej\xc5\xa1ih deformacij ni mogo\xc4\x8de izklju\xc4\x8diti. Pozno anti\xc4\x8dni Karamagara most predstavlja zgodnji primer uporabe koni\xc4\x8dastega lokia.\n_START_SECTION_\nPrimeri\n_START_PARAGRAPH_\nZgrajen leta 142 pred na\xc5\xa1im \xc5\xa1tetjem je Pons Aemilius, kasneje imenovan Ponte Rotto (poru\xc5\xa1en most), najstarej\xc5\xa1i rimski kamniti most v Rimu._NEWLINE_Najve\xc4\x8dji rimski most je bil Trajanov most \xc4\x8dez spodnjo Donavo, konstruiral ga je Apollodor iz Damaska, ki je bil ve\xc4\x8d kot tiso\xc4\x8dletje najdalj\xc5\xa1i most, zgrajen v smislu celotne dol\xc5\xbeine kot razpona loka. Ve\xc4\x8dino \xc4\x8dasa je bil vsaj 2 metra nad nivojem reke._NEWLINE_Primer za\xc4\x8dasne graditve voja\xc5\xa1kih mostov sta dva Cezarjeva mostova \xc4\x8dez Ren.\n_START_SECTION_\nPremostitev velikih rek\n_START_PARAGRAPH_\nRimski in\xc5\xbeenirji so zgradili kamnite lo\xc4\x8dne ali kamnite stebrne mostove preko vseh ve\xc4\x8djih rek svojega imperija, razen dveh: Evfrata, ki je bil na meji s tekmecem, iranskim imperijem in Nila, ki je bil premo\xc5\xa1\xc4\x8den \xc5\xa1ele leta 1902, ko zgradili britanski stari Asuanski jez. _NEWLINE_Najve\xc4\x8dji reki, na katerih so Rimljani zgradili masivne mostove, sta bili Donava in Ren, dve najve\xc4\x8dji evropski reki zahodno od evrazijske stepe. Spodnjo Donavo sta pre\xc4\x8dkala vsaj dva (Trajanov most, Konstantinov most) ter srednji in spodnji Ren s \xc5\xa1tirimi razli\xc4\x8dnimi mostovi (rimsko most v Mainzu, Cesarska mostova, rimski most v Koblenzu in rimski most v K\xc3\xb6lnu). Na rekah z mo\xc4\x8dnimi tokovi in za omogo\xc4\x8danje hitrega premika vojske, so bili redno na voljo pontonski mostovi.  Zaradi izrazitega pomanjkanja evidenc o masivnih mostovih \xc4\x8dez ve\xc4\x8dje reke v predmoderni dobi se zdi, da so rimski neprekosljivi vse do 19. stoletja.'